ഇറാന് ആണവായുധ നിര്മ്മാണത്തിന്റെ വക്കില് ലോക രാജ്യങ്ങളോട് നടപടിക്കാവശ്യപ്പെട്ട് ഇസ്രയേല് ഇപ്പോള് വാക്കുകള് അല്ല വേണ്ടത് പ്രവൃത്തികളാണെന്ന് ഇസ്രയേല് പ്രതിരോധ മന്ത്രി ബെന്നി ഗാന്റ്സ് ന്യൂയോര്ക്ക്: ഇറാന്റെ ആണവസംഭരണത്തെക്കുറിച്ച് ലോക രാഷ്ട്രങ്ങള്ക്ക് മുന്നറിയിപ്പുമായി ഇസ്രയേല് പ്രതിരോധ മന്ത്രി ബെന്നി ഗാന്റസ്. ഒരു ആണവായുധം നിര്മ്മിക്കുവാനുള്ള സാമഗ്രികള് ശേഖരിക്കുന്നതിന്റെ അവസാന ഘട്ടത്തിലാണ് ഇറാന്.ഇ സമയത്ത് ലോക രാഷ്ട്രങ്ങള് ജാഗ്രത പാലിക്കണമെന്ന് അദ്ദേഹം മുന്നറിയിപ്പ് നല്കി.ഇത് വാക്കുകള്ക്കുള്ള സമയമല്ല.. പ്രവൃത്തികള്ക്കുള്ളതാണ് അദ്ദേഹം പറഞ്ഞു. യുറേനിയം 60 ശതമാനം പരിശുദ്ധിയിലേക്ക് സമ്ബുഷ്ടമാക്കാന് തുടങ്ങുമെന്ന് ഇറാന് പറഞ്ഞിട്ട് നാല് മാസങ്ങള്ക്ക് ശേഷമാണ് ഗാന്റ്സിന്റെ മുന്നറിയിപ്പ്. ഒരു ബോംബ് നിര്മ്മിക്കുന്നതിന് ഒരു സുപ്രധാന ഘട്ടം യുറേനിയത്തിന്റെ ശുദ്ധീകരണമാണ്. ഇറാന് യുറേനിയം ശേഖരത്തിന്റെ പരിശുദ്ധി വര്ദ്ധിപ്പിക്കാന് തുടങ്ങുന്നതിന് തൊട്ടുമുമ്ബ്, ആയുധ നിയന്ത്രണ അസോസിയേഷനില് നിന്നുള്ള വിശകലന വിദഗ്ദ്ധര് ഒരു ബോംബിന് ആവശ്യമായ വസ്തുക്കള് നിര്മ്മിക്കാന് എടുക്കുന്ന സമയം 12 മാസമാണെന്ന് വ്യക്തമാക്കിയിരുന്നു. അതുകൊണ്ട് തന്നെ ഒരു സമ്ബൂര്ണ്ണ ആണവ ബോംബ് നിര്മ്മിക്കാന് ഇറാന് 10 ആഴ്ച അകലെയാണെന്നല്ല ഇതിനര്ത്ഥമെന്ന് അദ്ദേഹം സുചിപ്പിച്ചു.കഴിഞ്ഞയാഴ്ച ഒമാന് തീരത്ത് ഒരു ഓയില് ടാങ്കറിന് നേരെയുണ്ടായ ആക്രമണത്തില് ബ്രിട്ടീഷ് സുരക്ഷാ ഉദ്യോഗസ്ഥനും റൊമാനിയന് ജീവനക്കാരനും കൊല്ലപ്പെട്ടതിന്റെ പശ്ചാത്തലത്തിലാണ് ഗാന്റ്സ് മുന്നറിയിപ്പ് നല്കിയത്.ഇത്തരം ആക്രമണങ്ങള് തടയാന് വാക്കുകള് പോരാ, പ്രവൃത്തികള് ആവശ്യമാണെന്നും ഗാന്റ്സ് സുരക്ഷാ കൗണ്സിലിനോട് പറഞ്ഞു. Stories you may Like